GiliGold/VAD_KnessetCorpus huggingface dataset:
אופיר אקוניס: נחמן שי: אני השמעתי את טיעוניי.
אופיר אקוניס: היו"ר אופיר אקוניס: איפה?
אופיר אקוניס: זה הטיעון שלך?
אופיר אקוניס: הטיעון שלך הוא לא להגיד כלום?
אופיר אקוניס: צריך להשמיע טיעון.
אופיר אקוניס: אני העליתי את זה כדי שנשמע אותך.
נחמן שי: אופיר, ההצבעה לא היתה תקינה בשעתו, התהליך לא היה תקין, הרעיון נראה לי מוזר ביותר.
נחמן שי: אם ניתן לחזור מההחלטה.
נחמן שי: היו"ר אופיר אקוניס: אני לא שומע טוב.
נחמן שי: אתה מוכן לדבר גם לפרוטוקול?
נחמן שי: עמיר פרץ: הוא אמר שהרעיון לא היה תקין.
אופיר אקוניס: לא, אותך שמענו בקול רם וצלול – אתמול והיום.
אופיר אקוניס: אתה, כשאתה רוצה לדבר, אתה מדבר, תאמין לי – אפילו דברי חוכמה.
אופיר אקוניס: נחמן שי: אופיר, אמרתי את דעתי.
אופיר אקוניס: דעתי הובעה, תודה.
לאה ורון: המיקרופונים לא פתוחים.
לאה ורון: עידית, תפתחי בבקשה את המיקרופונים.
לאה ורון: היו"ר אופיר אקוניס: מי בעד הרוויזיה?
לאה ורון: לאה ורון: חברת הכנסת שמאלוב, את מצביעה במקום חבר הכנסת רוברט טיבייב.
לאה ורון: ישראל חסון: לא.
לאה ורון: היא מצביעה במקומי כי אני בוועדת חוץ וביטחון.
לאה ורון: לא ידעתי שיש הצבעה.
לאה ורון: גייסו אותה.
לאה ורון: היו"ר אופיר אקוניס: מי נגד?
לאה ורון: הצבעה לאה ורון: אני לא רואה, לכן ביקשתי הצבעה שמית.
אופיר אקוניס: מנהלת הוועדה, בבקשה.
אופיר אקוניס: לאה ורון: (קוראת בשמות חברי הכנסת) אופיר אקוניס - נגד כרמל שאמה - בעד זאב אלקין (במקום חה"כ דני דנון) - נגד פניה קירשנבאום (במקום חה"כ רוברט אילטוב) פניה קירשנבאום: לא.
אופיר אקוניס: במקום חבר הכנסת חמד עמאר.
אופיר אקוניס: לאה ורון: (קוראת בשמות חברי הכנסת) פניה קירשנבאום (במקום חה"כ חמד עמאר) - נגד אמנון כהן - נגד חיים אמסלם (במקום חה"כ יצחק וקנין) - נגד עמיר פרץ - בעד מנחם אליעזר מוזס - נגד חבר הכנסת ישראל חסון אמר שאיננו משתתף בהצבעה.
ישראל חסון: לא, אני לא יודע.
ישראל חסון: אם יש לנו מקום.
אופיר אקוניס: חבר הכנסת חסון, אתה בתוך הוועדה.
אופיר אקוניס: הקמנו ועדת משנה.
אופיר אקוניס: ישראל חסון: בעד.
לאה ורון: (קוראת בשמות חברי הכנסת) יוליה שמאלוב (במקום חה"כ רוברט טיבייב) יוליה שמאלוב-ברקוביץ: אני בדרך כלל מצביעה במקום חבר הכנסת אפללו.
לאה ורון: לאה ורון: במקום חבר הכנסת אפללו.
לאה ורון: מה ההצבעה שלך?
לאה ורון: יוליה שמאלוב-ברקוביץ: אני בעד הרוויזיה.
לאה ורון: לאה ורון: נשאר חבר הכנסת רוברט אילטוב.
לאה ורון: רוברט אילטוב: נגד.
לאה ורון: לאה ורון: חברת הכנסת זוארץ, במקום חבר הכנסת רוברט טיבייב.
לאה ורון: אורית זוארץ: בעד.
לאה ורון: קריאה: ואתה, מה אתך?
לאה ורון: שלמה מולה: במקום חד"ש או בל"ד.
לאה ורון: לאה ורון: לא.
לאה ורון: אני לא חושבת שיש - - - היו"ר אופיר אקוניס: מה פתאום, זה שלנו.
לאה ורון: לאה ורון: זה נחמן שי - - - שלמה מולה: לא.
לאה ורון: יש לנו על חשבוננו.
לאה ורון: כמה אנחנו – שלושה או ארבעה?
לאה ורון: עמיר פרץ: לא, הוא במקום חד"ש כי הם על חשבון קדימה.
לאה ורון: היו"ר אופיר אקוניס: לא, מה פתאום.
לאה ורון: סלח לי, הליכוד במקום חד"ש, מספיק עם זה.
לאה ורון: שלמה מולה: למה אתה כועס עלי?
אופיר אקוניס: סלח לי, אתה יודע על מכסת מי אתה יושב?
אופיר אקוניס: קוראים לך להצביע, אתה יודע - - - שלמה מולה: למה אתה כועס?
אופיר אקוניס: למה אתה כועס?
אופיר אקוניס: היו"ר אופיר אקוניס: כי אתה לא על המכסה של חד"ש.
אופיר אקוניס: כרמל שאמה: חברים, אין מה להתרגש, במילא במושב הבא הוועדה הזאת תבוטל.
אופיר אקוניס: היו"ר אופיר אקוניס: גם ועדת משנה לקרקעות תבוטל.
אופיר אקוניס: עמיר פרץ: חם אצלכם...
אופיר אקוניס: זאב אלקין: עד הרמה שחם אצלכם אנחנו לא יכולים להגיע.
כרמל שאמה-הכהן: עמיר, אתה הולך להרוויח מזה ביום רביעי.
כרמל שאמה-הכהן: קריאות: - - - היו"ר אופיר אקוניס: 7 נגד, 6 בעד.
כרמל שאמה-הכהן: הרוויזיה נפלה.
אופיר אקוניס: אנחנו מתחילים בישיבה השנייה להיום.
אופיר אקוניס: אנחנו דנים היום בפרויקט פינוי-בינוי בכפר שלם ובשכונת הארגזים בתל-אביב – הצעה לדיון שלי, וגם כמובן הצעה לסדר יום של חבר הכנסת זבולון אורלב.
אופיר אקוניס: אנחנו נתחיל בכפר שלם, ואחר כך נעבור לשכונת הארגזים הסמוכה.
אופיר אקוניס: חבר הכנסת חנין, אני שמח שהצטרפת, ואם תבקש זכות דיבור אתה תיכף תדבר.
אופיר אקוניס: לגבי נושא כפר שלם - זה כבר ארבעה עשורים מאז חקיקת חוק פינוי ובינוי אזורי שיקום, שנעשים ניסיונות של רשויות ממשלתיות ועירוניות וגורמים פרטיים לפנות את מתחם כפר שלם מיושביו, ולבנות במקום שכונת מגורים חדשה.
אופיר אקוניס: אם אינני טועה, ראשוני התושבים התיישבו במקום בעידודה של הממשלה ממש עם הקמת המדינה ב-1948 ו-1949.
אופיר אקוניס: אם אינני טועה, בשנות ה-90 היו כמה וכמה פינויים בשכונה, ולאחר מכן הואט הליך הפינוי.
אופיר אקוניס: בין היתר, משום שהגורמים שאמונים על פינוי ושיקום השכונה הפסיקו להציע פיצויים ראויים לתושבים.
אופיר אקוניס: היו גם אירועים בהם בוצעו פינויים של תושבים מחלקים שונים של כפר שלם ללא שהובטחה להם הזכות לפיצויים נאותים.
אופיר אקוניס: אני הגשתי הצעת החוק.
אופיר אקוניס: חבר הכנסת אורלב, אני מבין שגם לך יש הצעת חוק דומה שהפכה להיות הצעה לסדר.
אופיר אקוניס: הצעת החוק שלי עוד לא הפכה להיות הצעה לסדר, ולכן אנחנו עדיין יכולים.
אופיר אקוניס: אנחנו ננסה להשתכנע מהממשלה ומנציגי העירייה שנמצאים כאן.
אופיר אקוניס: אנחנו נשמע את עמדתם, ובעיקר את עמדת האוצר שלא שמעתי עד היום.
אופיר אקוניס: הצעת החוק נועדה להסדיר את זכויותיהם של תושבי כפר שלם לפיצויים תמורת פינוי הנכסים המוחזקים על ידם במסגרת משק כספי סגור, וללא הטלת עלות נוספת על המדינה לאור הערך הגבוה של הקרקעות במתחם.
אופיר אקוניס: גם מוצע בהצעה שהפיצוי למפונים יהיה לפי מסמך קריטריונים, תוך הצמדת הערכים הנקובים למדד המחירים לצרכן, ושתהיה גם זכאות לשני סוגים של פיצויים: פיצוי בגין מגורים בהתאם למסלול הפיצוי, ופיצויי פינוי נוספים.
אופיר אקוניס: כמו כן, מוצע כי כנגד תושבים ותיקים לא יוצאו צווי סילוק, אלא על פי תנאי החלטה 995 של מועצת מינהל מקרקעי ישראל בשל מעמדם המיוחד.
אופיר אקוניס: אם כן, אנחנו נעסוק בשני הדברים הללו - קודם בכפר שלם, ולאחר מכן בשכונת הארגזים בתל-אביב.
אופיר אקוניס: גם שם יש בעיה שעליה למדנו לאחרונה.
אופיר אקוניס: חבר הכנסת אורלב, אני מבין שאתה הסכמת להצעת הממשלה להפוך את הצעת החוק שלך להצעה לסדר?
זבולון אורלב: כן, לצערי לאחר שוועדת השרים לחקיקה לא אישרה את הצעת החוק.
זבולון אורלב: מדובר בהצעת חוק בינוי ופינוי של אזור שיקום בכפר שלם, פ/223.
זבולון אורלב: הצעת החוק הזאת עברה, אושרה בקריאה טרומית בכנסת הקודמת.
זבולון אורלב: הקשר שלי הוא בתפקידי כיושב ראש ועדת ביקורת המדינה בקדנציה הקודמת, לאחר שביקשנו וקיבלנו דוח מיוחד לפי סעיף 21 של מבקר המדינה, ולאחר שגם ביקרנו במקום.
זבולון אורלב: אדוני היושב ראש, אני מוכרח לומר שאני חושב שאין מחלוקת שמדובר בכתם אורבאני חברתי מכוער ביותר בלב ליבה של העיר תל-אביב.
זבולון אורלב: אני לא אגזים אם אומר שכשאתה מתהלך בשכונה אתה חי ומרגיש תחושה שאתה הולך במחנה פליטים כמו ברצועת עזה.
זבולון אורלב: אנשים נפלאים, תנאים כמו של מחנה פליטים - זה לא יאומן.
זבולון אורלב: מתברר שהכול מעשה ידי אדם, וגורמים עוול נוראי לאותם תושבים שגרים עשרות שנים, ושהמדינה שיכנה אותם שם.
זבולון אורלב: כולם נכנסו ברשות ובסמכות.
זבולון אורלב: מחד גיסא, לא מאפשרים לתושבים לבנות.
זבולון אורלב: אין אישורים, אין תוספות, אין שום דבר.
זבולון אורלב: יחד עם זה, יש צווי הריסה – מהלכים מאוד מאוד כוחניים.
זבולון אורלב: מאידך גיסא, כפי שגם אתה ציינת, את הדרך לפנות ולהפעיל את החוק של בינוי-פינוי הכניסו לרחוב ללא מוצא.
זבולון אורלב: מדוע?
זבולון אורלב: באמצע שנות התשעים היה מהלך להפעיל את החוק, ובמסגרת הזאת פונו מאות רבות של משפחות ברצון ובהסכמה.
זבולון אורלב: אלא שכרגיל אנחנו אוהבים לתקן, או לקלקל דברים מתוקנים.
זבולון אורלב: באמצע שנות התשעים שינו את הקריטריונים למתן סיוע, והרעו מאוד את התנאים.
זבולון אורלב: ומאז אם פונו עשר משפחות אז זה הרבה.
זבולון אורלב: כמדומני, אפילו עשר משפחות לא פונו במשך עשר השנים האחרונות, וזה דבר מדהים.
זבולון אורלב: פירושו של דבר שהמערכת כרגע לא עובדת, ולכן כבר בכנסת הקודמת אמרנו: רבותי, אין ברירה.
זבולון אורלב: אם רוצים למחוק את הכתם הנוראי הזה שהוא רק מעיד על כך שאנחנו אטומים ואדישים לגורלם של אנשים, אין ברירה וצריך לחזור פחות או יותר לאותם תנאים שהיו באמצע שנות התשעים.
זבולון אורלב: ניהלנו משא ומתן עם ראשי מינהל מקרקעי ישראל – מר ביבי, ועם מי שהיה בזמנו שר הבינוי והשיכון, מר זאב בוים.
זבולון אורלב: הגענו פחות או יותר להסכמות, ועל יסוד זה הוגשה הצעת החוק, אלא שהקדנציה התקצרה.
זבולון אורלב: ולכן, הופתעתי שדווקא קואליציה שאני חבר בה, ושאמורה להיות גם חברתית - יש בה באמת מפלגות חברתיות – לצערי, דווקא בקואליציה כזאת נתקלנו בקיר אטום, ולא יכולנו להמשיך את המשך החקיקה.
אופיר אקוניס: אני מנסה להבין את העמדה הממשלתית, כי בכנסת הקודמת ההצעה הזאת עברה.
זבולון אורלב: בתמיכת הממשלה.
אופיר אקוניס: בתמיכת הממשלה.
אופיר אקוניס: לאחר בערך שמונה חודשים יש שינוי בעמדת הפקידים, כנראה לא בעמדת הממשלה.
אופיר אקוניס: זאת אומרת, לא בעמדת הנבחרים, או שכן.
אופיר אקוניס: לא ברור מה קרה פה.
אופיר אקוניס: זה הרי היה בשלהי הכנסת הקודמת.
זבולון אורלב: עובדה היא שבוועדת שרים לחקיקה בממשלת אולמרט זה עבר, ועובדה היא שבממשלת נתניהו זה לא עבר ועדת שרים.
זבולון אורלב: מי שמצביע בוועדת השרים זה השרים.
זבולון אורלב: אני לא אוהב לזרוק דברים לפקידים.
זבולון אורלב: אני אומר לך את האמת, יש הצעות חוק שאני הולך קודם כל לברר מה חושב הדרג המקצועי.
זבולון אורלב: פה לא הלכתי לברר, כי הנחתי שאותו דרג מקצועי שדיבר איתנו בשלהי הכנסת הקודמת מדבר איתנו גם עכשיו.
זבולון אורלב: הוא ישב איתנו בדיונים.
זבולון אורלב: ולכן, פניית הפרסה הזאת היא לא ראויה ולא נכונה.
לאה ורון: אני מחזיקה את החלטת הממשלה מהכנסת הקודמת – קרי, הכנסת השבע-עשרה - וההחלטה היא להתנגד להצעת החוק של חבר הכנסת גלעד ארדן ואחרים בשל העלות התקציבית הגבוהה של הצעת החוק.
אופיר אקוניס: ובכל זאת היא עברה בטרומית.
זבולון אורלב: גברתי, אינך מחזיקה את ההחלטה הנכונה.
לאה ורון: האם יש עוד החלטת ממשלה?
זבולון אורלב: למיטב ידיעתי, יש הצעת חוק שלי שהיא עברה בטרומית.
אופיר אקוניס: האם זו לא הצעה משותפת עם חבר הכנסת ארדן?
לאה ורון: זו אותה הצעה, אלא אם כן יש הצעה נוספת.
זבולון אורלב: יכול להיות, אינני יודע.
זבולון אורלב: אני יודע שבסופו של דבר הממשלה תמכה בהצעת החוק, והיא עברה בקריאה טרומית.
זבולון אורלב: לא הבאנו את זה משום שהתקצרו ימיה של הכנסת.
זבולון אורלב: וגם אם הממשלה הקודמת התנגדה, אני מצפה שהקואליציה הנוכחית לפחות תאפשר קריאה טרומית, ואז נקיים את כל הדיונים.
זבולון אורלב: כל אחד מבין שדיון בהצעה לסדר הוא דבר חשוב.
זבולון אורלב: אינני מזלזל בהצעה לסדר, אבל זה לא כמו הצעת חוק.
זבולון אורלב: אגב, אני גם תמה ששר הבינוי והשיכון לא פה.
זבולון אורלב: חשבתי שלפחות שר הבינוי והשיכון או מנכ"ל משרדו יהיו פה.
זבולון אורלב: אני לא רואה אותם פה.
אופיר אקוניס: מי מייצג אותם פה?
סימונה טסטה: אני.
זבולון אורלב: מה תפקידך, אם מותר לי לשאול?
סימונה טסטה: אני סגנית מנהלת אגף פרוגראמות.
זבולון אורלב: אני מאוד מכבד אותך, ואת יודעת שאני מכבד את הפקידות הממשלתית כי אני בא משם.
זבולון אורלב: שוב, מבלי לפגוע, אני מאוד מכבד אותך.
זבולון אורלב: אבל, אם הרמה בדיון שכזה היא סגן מנהל אגף פרוגראמות אז זה כנראה לא על סדר יומו של השר, ולא על סדר יומו של המנכ"ל.
זבולון אורלב: אני גם לא רואה פה את ראש העיר.
זבולון אורלב: אני לא יודע מי נמצא פה.
אופיר אקוניס: ראש העיר הודיע לי שהוא מתנגד לחוק.
אופיר אקוניס: נפגשתי איתו.
אופיר אקוניס: אני אומר את זה פה לפרוטוקול כי השיחה היתה מרובת משתתפים בסמוך ללשכתו בקומה ה-12 בעיריית תל-אביב.
אופיר אקוניס: הוא הודיע לי בצורה ברורה שהוא מתנגד לחוק, וזאת עמדת העירייה כמובן.
זבולון אורלב: אדוני היושב ראש, אני לא שמעתי מכל המתנגדים למיניהם משהו אחר.
זבולון אורלב: לו למתנגדים היתה תוכנית אחרת שהיא מקובלת ושהיא עובדת, אז זה משהו אחר.
זבולון אורלב: המבחן של התוכניות הוא בשאלה האם זה עובד, והאם מביאים לידי כך שהתוכנית הזאת עובדת.
זבולון אורלב: אבל, אין שום תוכנית שעובדת.
זבולון אורלב: אגב, אני הגשתי את הצעת החוק מחדש לאחר שהיא נפלה.
זבולון אורלב: הפכתי את זה להצעה לסדר, ולפי דעתי כבר עברה חצי שנה.
אופיר אקוניס: אנחנו נוכל להצמיד, כי הצעת החוק שלי לא נפלה.
דב חנין: שום הצעת חוק לא נפלה.
דב חנין: גם הצעת החוק של חבר הכנסת אורלב לא נפלה.
זבולון אורלב: היא רק בוטלה, ואני צריך להגיש אותה.
אופיר אקוניס: האם מרגע שאתה מסכים להפוך להצעה לסדר האם היא מבוטלת?
זבולון אורלב: היא מבוטלת, וזה הופך להיות הצעה לסדר.
לאה ורון: 17 לנובמבר 2009, אדוני.
זבולון אורלב: אז עוד מעט שנה.
אופיר אקוניס: יפה, אז אפשר להצמיד.
זבולון אורלב: כן, אדרבה.
זבולון אורלב: ואני מקווה מאוד שבעקבות הדיון הזה נמצא את הנוסחה שמחד גיסא הממשלה תתמוך בה.
זבולון אורלב: אבל, מאידך גיסא, שיש הידברות עם התושבים.
זבולון אורלב: אגב, אני גם לא רואה כאן את ועד התושבים.
לאה ורון: הם הוזמנו לדיון.
אופיר אקוניס: נבצר מהם מלהגיע.
זבולון אורלב: חבל מאוד שהם לא נמצאים כאן, כי ההידברות צריכה להיות איתם.
כרמל שאמה-הכהן: הם פשוט לא מאמינים ב- - -
זבולון אורלב: כידוע, לך, יושב-ראש הוועד, מר מדואל, הוא לא ממפלגתי.
זבולון אורלב: נדמה לי שהוא הלך ברשימה אחת עם חבר הכנסת דב חנין.
אופיר אקוניס: נכון, לא משנה.
אופיר אקוניס: בוועד יש חברים מכל המפלגות.
אופיר אקוניס: אם אני לא טועה, גם לך יש נציג, וגם לנו.
זבולון אורלב: אבל, אני מוכרח לומר לך שמדובר בוועד אחראי, בוועד רציני עם שיקול דעת.
אופיר אקוניס: נכון, אין ויכוח.
זבולון אורלב: אני יושב הרבה עם שכונות וכו'.
זבולון אורלב: מדובר פה באנשים רציניים.
זבולון אורלב: אני קורא לממשלה ולך, אדוני היושב ראש, לגבש תוכנית שעומדת בשני הקריטריונים.
אופיר אקוניס: התוכנית מגובשת, היא באה לידי ביטוי בשתי הצעות חוק – גם שלך, וגם שלי.
זבולון אורלב: אבל, הממשלה, לצערי, לא - - -
דב חנין: אדוני, יש שלוש הצעות.
אופיר אקוניס: מי מייצג את האוצר פה?
אופיר אקוניס: אתם ביחד עם משרד הבינוי והשיכון המלצתם לשרים לא לתמוך בהצעה, ואולי תסביר לנו מדוע.
אריאל יוצר: לגבי הנושא של כפר שלם – אני חושב שלפני כחודשיים, בעקבות החלטת מועצת מקרקעי ישראל, הוחלט שהנושא עובר לדיונים עמוקים יותר.
אריאל יוצר: המועצה מעבירה לוועדת המשנה שלה דיונים שבהם היא רוצה לרדת לפרטים עמוקים יותר, והיא מנהלת סדרה של דיונים.
אריאל יוצר: הנושא עבר לוועדת המשנה של מועצת מקרקעי ישראל, ומאז התקיימו כבר שני דיונים בנושא.
אופיר אקוניס: בשבוע שעבר היה דיון.
אריאל יוצר: נכון.
אריאל יוצר: בדיונים נשמעים כלל הגורמים, ביניהם נציגי התושבים.
אופיר אקוניס: עודכנתי בדבר, נכון.
אריאל יוצר: למעשה, אנחנו מתכננים לשמוע את כלל הגורמים המעורבים כדי לצאת בהחלטת מועצה מעודכנת שתאפשר את ההיתכנות של שיקום האזור, ולמעשה את יישום החוק.
אריאל יוצר: צריך להבין שבלי החלטה שתתקבל מבחינת הפאן התקציבי שבה יורדים לפרטים של מה הם המקורות ומה השימושים, העלות התקציבית של ההחלטה היא מאוד גבוהה.
אריאל יוצר: היא נאמדת במאות מיליוני שקלים.
אריאל יוצר: לכן, במהלך הדיונים אנחנו בודקים את ההשלכות התקציביות של הנושא, וועדת המשנה אמורה להביא המלצות למועצת מקרקעי ישראל על מנת להסדיר את העניין.
זבולון אורלב: האם יש קציבת זמן להמלצות האלה?
אריאל יוצר: לא הוקצב זמן בהחלטה.
אריאל יוצר: אבל, היא כן נדונה באופן רצוף בוועדת המשנה, ואני מעריך שאמורה לתת את תשובתה בחודשים הקרובים.
אופיר אקוניס: אנחנו חוזרים מהפגרה ב-11 באוקטובר.
אופיר אקוניס: אפשר גם לתת לכם עוד קצת - עד סוף החודש.
אריאל יוצר: אפשר עד אז בוודאי להעביר דיווח של התקדמות.
אופיר אקוניס: לא רק דיווח, אנחנו מבקשים עמדה.
אופיר אקוניס: אתה אומר שאתם מקיימים ועדת משנה כדי להביע עמדה.
אופיר אקוניס: אני מוכרח להגיד לך שזה נסך בי קצת אופטימיות כי יש ועדת משנה, ואולי אתם תשנו את העמדה, ואולי דבר חדש.
אופיר אקוניס: אני גם חושב שזה דבר נכון מבחינה חברתית בראש ובראשונה, וגם מבחינה כלכלית.
אופיר אקוניס: אני חושב שרווח גדול מאוד יכול לצמוח מהתוכנית הזאת, וגם בפיתוחה של העיר תל-אביב.
אופיר אקוניס: אני רואה רק רווח לכולם, ולכן אני לא מבין את הבלימה של המהלך הזה.
אופיר אקוניס: תיכף נגיע לשכונת הארגזים, וגם שם יכול להיות רווח חברתי-כלכלי, וכמובן רווח אורבאני לעיר תל-אביב ולתושבים, בראש ובראשונה.
אריאל יוצר: בסוף, הכול תלוי במנגנון ההסדרה.
אריאל יוצר: הכוונה פה היא להסדיר את הנושא כשאנחנו עומדים באיזושהי מסגרת תקציבית, והנושא הזה נבחן.
אריאל יוצר: אני לא יודע להתחייב על תאריך שבו העבודה מסתיימת ומגיעה החלטה למועצה.
אופיר אקוניס: האם אתה היית שם בוועדת שרים כאשר שכנעתם את השרים להתנגד?
אריאל יוצר: לא.
אופיר אקוניס: האם את היית?
אופיר אקוניס: האם אמרתם להם על מגבלת הזמן הזאת, או על אי מגבלת הזמן בעצם?
ענת ברק גילת: אני נציגת מינהל מקרקעי ישראל, ואני מבקשת להשלים את דבריו של נציג האוצר.
לאה ורון: תאמרי לנו בבקשה, מי עומד בראשות ועדת המשנה?
ענת ברק גילת: בראשות ועדת המשנה הוא מר אפי שטנצר, יו"ר המועצה למעשה.
ענת ברק גילת: במרץ השנה מועצת מקרקעי ישראל הסמיכה את ועדת המשנה לקיים דיונים בנושא הזה באמת במגמה להיכנס לעומקם של דברים ולהביא איזושהי הצעה.
ענת ברק גילת: התקיימו מאז שתי ישיבות.
ענת ברק גילת: בישיבה אחת בחודש מאי נציגי חלמיש והעירייה הציגו בצורה מאוד מפורטת ומעמיקה את כל הנתונים, ואת כל הבעייתיות, ואת כל מה שהוועדה היתה צריכה לשמוע.
ענת ברק גילת: ב-19 ביולי, ממש לאחרונה, היתה ישיבה נוספת שבה הגיעו נציגי ועד התושבים, וגם אותם שמעה הוועדה.
ענת ברק גילת: הוועד התבקש להעביר איזשהו נייר עקרונות מפורט עם הצעה שלהם מה מקובל על התושבים, ומאיפה הם חושבים שניתן יהיה להתקדם, ממש ברמת המספרים, כדי שהמינהל יחד עם האוצר, וחלמיש כמובן, יוכלו לבחון את זה.
ענת ברק גילת: אחר כך חלמיש והמינהל אמורים להעביר הצעה לוועדת המשנה של המועצה על בסיס הדברים שנשמעו בפניה.
ענת ברק גילת: למעשה, אנחנו ממתינים כרגע למסמך שנקבל מהוועד.
אופיר אקוניס: לפי דעתך, מתי הם יעבירו לכם את המסמך?
ענת ברק גילת: לא נקבו בזמנים.
ענת ברק גילת: זה היה בישיבה ב-19 ביולי.
אופיר אקוניס: בשבוע שעבר.
אופיר אקוניס: אחר כך חבר הכנסת דב חנין.
כרמל שאמה-הכהן: ראשית, למי שלא יודע, חלק מילדותי עבר עליי בשכונה הזאת, ואני מכיר אותה היטב.
כרמל שאמה-הכהן: היום יש שם כבישים, ופעם היו שם לרוב שבילי עפר.
כרמל שאמה-הכהן: למדתי שם בבית הספר, ואחר הצהריים במועדון הילדים.
כרמל שאמה-הכהן: אני מדבר על סוף שנות השבעים, תחילת שנות השמונים, וכבר אז זה היה נראה מקום רע שצריך טיפול מבחינה פיסית.
כרמל שאמה-הכהן: אנחנו כבר ארבעים שנה, וזה נראה אותו הדבר פחות או יותר.
כרמל שאמה-הכהן: לפני בערך כשנה חברי המועצה - מר מסלאוי ומר גלעדי - הזמינו אותי להזדהות עם התושבים שהפגינו.
כרמל שאמה-הכהן: כשביררתי עם הפקידות לגבי מה שקורה הם אמרו לי שחסרים מאות מיליונים על מנת לפתור את הבעיה הזאת כך שכולם יהיו מרוצים, ושהמדינה לא מוכנה לשים את הכסף הזה.
כרמל שאמה-הכהן: יושב כאן השמאי הממשלתי, ואני חושב שערך הקרקע של השכונה שם עלה במאות מיליונים בשנה האחרונה.
כרמל שאמה-הכהן: כלומר, אם אז היו חסרים מאות מיליונים, הם היום לא חסרים, לדעתי, בגלל עלייה ערך הקרקעות באזור תל-אביב.
כרמל שאמה-הכהן: האזור שיחודש יהיה אזור יפהפה עם קרקע מאוד מאוד יקרה שגם תפתור חלק ממצוקת הדיור.
כרמל שאמה-הכהן: אם אז היו חסרים 200 או 300 מיליון, היום יש עודף, לדעתי.
אריאל יוצר: אתה צודק.
אריאל יוצר: אבל, יש פה עוד משתנה והוא מספר הזכאים.
כרמל שאמה-הכהן: לצערנו, מספר הזכאים או הגידול באוכלוסייה היהודית לא מצליח להדביק את הגידול במחירי הקרקעות.
אופיר אקוניס: אם אינני טועה, גם בהצעת החוק מדובר על זכאים עד שנת 96 או 80 ו -.
אופיר אקוניס: אתה לא רוצה להחיל חוק על פולשים, ודאי שלא.
אופיר אקוניס: אנחנו מדברים על הזכאים.
אופיר אקוניס: חבר הכנסת שאמה, אני אומר לממשלה – שלא ימצאו תירוצים.
אופיר אקוניס: לגבי ערך הקרקע – זה בא לידי ביטוי בהצעת החוק שלי, והיא קצת שונה מהצעתו של חבר הכנסת אורלב.
אופיר אקוניס: יכול להיות שוועדת שרים לחקיקה כן תתמוך, ואז אפשר אולי יהיה גם להצמיד להצעות אחרות.
כרמל שאמה-הכהן: אדוני היושב ראש, אני יכול להגיד לאוצר שניסיון החיים מלמד שבשכונות האלה, ובכלל, אנשים לא ארזו פתאום ועזבו עם הזמן לבד בלי פתרון.
כרמל שאמה-הכהן: כלומר, ככל שתחכה לא יתמעטו מספר האנשים שם שאתה צריך לפתור את הבעיה שלהם, אולי רק להיפך.
כרמל שאמה-הכהן: אני מסתובב שם ואני יכול לומר ממראה עיניים שהשכונה מתרחבת אם אין בנייה וגם אם יש בנייה, כי את החיים אי אפשר לעצור.
כרמל שאמה-הכהן: אנחנו יודעים זאת מעוד מקומות.
כרמל שאמה-הכהן: אדוני היושב ראש, אני לא מתפלא שוועד השכונה לא הגיע.
כרמל שאמה-הכהן: ההתייחסות של הרשויות כלפיהם הביאה אותם כבר על סף ייאוש.
כרמל שאמה-הכהן: מעבר לדיון, צריך פה באמת איזושהי החלטה איך מתקדמים.
כרמל שאמה-הכהן: כולנו פה נשב ונדבר ונדבר, והמצלמות יצלמו, ובעוד חצי שעה-שעה יש לך עוד דיון שהוא אולי לא פחות חשוב, ובשבוע הבא יש לנו עוד מספר דיונים, ומחר יש לנו דיונים על נושא הסלולר ונושאים אחרים, ואנחנו נזרום לדברים האחרים שחשוב לטפל גם בהם, ועוד פעם נושא כפר שלם ושכונת הארגזים ייכנס לתיקיות.
כרמל שאמה-הכהן: אולי הוועדה הבאה שתשב פה עוד חצי שנה, או עוד שנה, או בכנסת הבאה תנופף בפרוטוקול שלנו, ועוד פעם נגיד לפקידים והפקידים יענו לנו.
כרמל שאמה-הכהן: אני לא רואה איך אנחנו מושכים קצה של פתרון בדיון הזה, וחבל שכך.
כרמל שאמה-הכהן: כולם סובלים, התושבים סובלים, העיר תל-אביב משלמת מחיר.
כרמל שאמה-הכהן: כולם משלמים מחיר, אף אחד לא מרוויח מהמצב הזה.
כרמל שאמה-הכהן: מעבר לפתרון האישי שיגרום לכולם שם להתחיל לחייך, גם האזור הזה יתחיל לחייך.
כרמל שאמה-הכהן: שוק הדיור באזור הזה יקבל היצע של דירות לזוגות צעירים.
כרמל שאמה-הכהן: חבל שזה עומד כך.
אופיר אקוניס: אני לא יודע אם הצעת החוק של חבר הכנסת אורלב דיברה על משק כספי סגור.
אופיר אקוניס: בהמשך לדברים שאמרת לגבי עליית ערך הקרקע באזור שכונת כפר שלם, אני לא רואה סיבה שהממשלה לא תתמוך בוועדת שרים לחקיקה.
אופיר אקוניס: אני אומר את זה כדי שנוכל לעבוד במקביל בהליך החקיקה.
אופיר אקוניס: זה אמור לבוא בתחילה.
אופיר אקוניס: לכן, יש ערך לישיבה הזאת כדי להבין פעם אחת.
אופיר אקוניס: אם אינני טועה, אף פעם בכנסת הזאת לא נשמעה גם לפרוטוקול וגם בצורה רשמית עמדת הממשלה.
אופיר אקוניס: שמענו את העמדה שהביע חבר הכנסת אורלב בשם הממשלה כאשר הוא הציג את ההתנגדות של הממשלה להצעת החוק שלו.
אופיר אקוניס: אבל, הצעת החוק שלי היא קצת שונה, והיא יכולה - אני מקווה, לפחות - לקבל את עמדת הממשלה.
אופיר אקוניס: את עמדת העירייה שמעתי, העירייה מתנגדת.
אופיר אקוניס: אבל, לעירייה אין עמדה בוועדת שרים לחקיקה.
לאה ורון: תמיכת הממשלה, לא את עמדת הממשלה.
כרמל שאמה-הכהן: למה העירייה מתנגדת?
אופיר אקוניס: אם אפשר אני אומר לך את הציטוט שנאמר לי על-ידי ראש העיר, והוא אמר כך.
אופיר אקוניס: לטעמו, כנסת לא מחוקקת חוקים על שכונות ספציפיות, זה לא תפקידה.
אופיר אקוניס: הוא חושב כך.
אופיר אקוניס: בסדר, אנחנו חלוקים.
אופיר אקוניס: אני חלוק עליו.
אופיר אקוניס: אני אמרתי לו שאנחנו חלוקים.
זבולון אורלב: על שכונת גוש קטיף היא חוקקה חוק.
שלמה מסלאוי: אולי לראש העיר יש פתרון, והוא הולך לפתור את הבעיה.
אופיר אקוניס: יכול להיות, לא מכיר.
אופיר אקוניס: אחריו חבר מועצת עיריית תל-אביב, מר מסלאוי.
דב חנין: אדוני היושב ראש, תודה רבה.
דב חנין: אני שמח על כינוסה של הישיבה הזאת, אם כי אני חייב להגיד לכם שאני מאוד פסימי, ומאוד מודאג לגבי מה שקורה בכפר שלם.
דב חנין: אדוני היושב ראש, ברשותך אני רוצה לפתוח בקצת סדר לגבי הסיפור הזה של הצעות החוק.
דב חנין: בכנסת הקודמת הוגשה הצעת חוק משותפת.
דב חנין: יזמנו אותה קבוצה גדולה של חברי כנסת.
דב חנין: ראשון היוזמים היה השר הנוכחי להגנת הסביבה, חבר הכנסת גלעד ארדן.
דב חנין: היינו שותפים איתו, גם חבר הכנסת אורלב, אני, ועוד שורה ארוכה ומכובדת של חברי כנסת.
דב חנין: הצעת החוק הזאת אכן פורמאלית כאשר היא הגיעה לוועדת שרים לענייני חקיקה, ועדת שרים לענייני חקיקה לא תמכה בה.
דב חנין: בעקבות אותה ישיבה היתה הידברות מאוד אינטנסיבית שנמשכה עד לתוככי הכנסת עם שר הבינוי והשיכון מר זאב בוים.
דב חנין: במהלך ההידברות הזאת אנחנו הצענו שאנחנו נמשיך ונקדם את החוק בתיאום עם הממשלה.
דב חנין: בסופו של דבר, בסיומו של תהליך מאוד מאוד ארוך שאני לא אכנס לכל פרטיו, אכן כמו שאמר חבר הכנסת אורלב, עמדת הממשלה כפי שהיא נשמעה בדיון בכנסת היתה שהממשלה לא מתנגדת להעברת הצעת החוק, והצעת החוק עברה בכנסת פה אחד.
דב חנין: אלמלא היו בחירות מוקדמות, אני חייב לומר שלפחות אני הייתי אז אופטימי, וחשבתי שאנחנו יכולים להתקדם באופן מהיר להשלמת החקיקה.
דב חנין: אבל, היו בחירות, התחלפה הממשלה, ואנחנו צריכים להתחיל את התהליך מחדש.
דב חנין: בפני הכנסת גם עכשיו היו שלוש הצעות חוק.
דב חנין: הצעת חוק אחת היא הצעת החוק של חבר הכנסת אורלב שהפכה להצעה לסדר.
דב חנין: הצעת חוק אחרת היא הצעת חוק שממשיכה בעצם או זהה לחלוטין להצעת החוק שעברה בכנסת הקודמת בקריאה טרומית, והיא הצעת חוק שמשותפת לקבוצה גדולה של יוזמים, גם אני ביניהם.
דב חנין: אדוני היושב ראש, אם אני לא טועה, אתה ראשון היוזמים בהצעת החוק הזאת.
דב חנין: נדמה לי, שיש עליה חותמים כיוזמים ראשי רוב סיעות הקואליציה, וגם האופוזיציה.
דב חנין: הצעת חוק שלישית - אדוני היושב ראש, אני שמח שאתה הגשת אותה – היא - - -
אופיר אקוניס: היא מעודכנת ביותר, והיא תועבר לאוצר.
דב חנין: היא לא רק מעודכנת, אלא במובן מסוים היא מנסה להיות אולי יותר פרגמאטית וללכת על אפיק יותר צר כדי אולי לא להפחיד את כל אותם אלה שלדעתי לא בצדק חוששים מהצעת החוק המקורית.
דב חנין: אבל, אני אומר, לטעמי כרגע לא כל כך חשוב איזו הצעה מהצעות החוק תעבור.
דב חנין: אדוני היושב ראש, אני מאוד אשמח שגם אם זו תהיה ההצעה שלך.
דב חנין: כמו שאמרת, קודם כל, היא מגדירה משק כספי סגור כבסיס של המסגרת.
דב חנין: אני חושב שהיא יכולה להיות בסיס מצוין להמשך העבודה שלנו.
דב חנין: ולכן, אני מנצל את ההזדמנות כדי באמת לפנות לנציגי משרדי הממשלה שנמצאים כאן לבחון את הדברים בראייה באמת רעננה וחדשה.
דב חנין: זוהי הצעת חוק אחרת.
אופיר אקוניס: היא הועברה למשרד האוצר, ואנחנו נקבל תשובה.
אופיר אקוניס: אנחנו נעביר אותה גם למשרד הבינוי והשיכון.
דב חנין: אני רוצה לומר גם לפרוטוקול וגם לאוזניהם של פקידי הממשלה שאני חושב שחבר הכנסת אקוניס עשה מאמץ מאוד גדול כדי להפיג את אותם חששות שהיו לכם לפחות ממה שהושמע לנו בדיונים שהיו סביב הצעות החוק הקודמות.
דב חנין: אדוני היושב ראש, הפרשה הזאת היא שערורייה מתמשכת - אין מילים אחרות אלא להגדיר את זה כך.
דב חנין: אנשי כפר שלם נשלחו לשם על-ידי מדינת ישראל ב-1948 – 1949.
דב חנין: הם לא באו כגנבים בלילה, הם לא ידעו איפה זה כפר שלם.
דב חנין: אם המדינה לא היתה שולחת אותם לשם הם לא היו נמצאים שם.
דב חנין: הם נמצאים שם כי המדינה שלחה אותם לשם.
דב חנין: מידי פעם אני מגיע לשכונה הזאת, ואני פוגש שם את האנשים.
דב חנין: אני חייב לומר לך שליבי נשבר לראות את האנשים.
דב חנין: אדוני היושב ראש, אולי זה יעניין אותך לשמוע שיש שם אישה מבוגרת שהיתה בעברה קשרת אישית של מנחם בגין באצ"ל.
דב חנין: אחרי המלחמה היא התגלגלה לכפר שלם.
דב חנין: באמת, איך המדינה ממשיכה להתעלל באנשים באמת מבוגרים?
דב חנין: כמובן שיש להם גם משפחות, ולפעמים בנים ונכדים.
דב חנין: אני לא מוצא באמת שום טעם בדבר הזה ושום היגיון.
דב חנין: כי אם מישהו מכם חושב שהאנשים האלה ייעלמו משם מחר בבוקר, הוא טועה.
דב חנין: הדבר היחידי שקורה כל עוד אתם לא מסדירים את הנושא והמצב הזה נשאר, הוא שאנשים נוספים שלא שייכים לקבוצה ההיסטוריה מגיעים לשם.
דב חנין: במקום שהנושא הזה יטופל ויוסדר בהדרגה, אתם יוצרים פצע פתוח שרק הולך ומדמם, והולך ומסתבך.
דב חנין: הנקודה הכי חשובה היא שהתושבים במקום הם אנשים מאוד מאוד מעשיים.